laion/Wikipedia-Exotic huggingface dataset:
קרולינה קובלקביץ'

קרולינה קובלקביץ' (בפולנית: Karolina Kowalkiewicz; נולדה ב-15 באוקטובר 1985) ידועה גם בכינוי KK היא לוחמת MMA פולנייה, והאלופה לשעבר במשקל זבוב (אנ') של ה-KSW (אנ'). קובלקביץ' חתומה בארגון ה-UFC בקטגוריית משקל קש (אנ'). בגיל 16, קובלקביץ' החליטה שהיא רוצה ללמוד הגנה עצמית והחלה ללמוד קרב מגע. לדבריה הבינה מיד שעולם אמנויות הלחימה הוא ייעודה המקצועי ולאחר מספר שנים, הפכה למאמנת קרב מגע. בגיל 27, רצתה להתפתח באמנויות לחימה אחרות והחלה להתמקצע בענף ה-MMA. הלוחמות שהיוו עבורה השראה בענף הן כריס סייבורג (אנ'), ג'ינה קראנו, רונדה ראוזי ויואנה ינדז'ייצ'יק. הקרב המקצועני הראשון ב-MMA בו השתתפה נערך במאי 2012. בדצמבר 2012, החלה להילחם במסגרת ארגון ה-MMA הפולני, KSW, וב-8 ביוני 2013 זכתה בתואר האליפות במשקל זבוב. בנובמבר 2014, נלחמה בקרב במסגרת ארגון ה-MMA לנשים, Invicta FC (אנ'). בשנת 2015, חתמה על חוזה עם ארגון ה-UFC (ארגון ה-MMA הגדול בעולם), החלה להילחם במסגרתו, ונכון ליוני 2017, היא מדורגת בו שנייה. ב-12 בנובמבר 2016, קובלקביץ' התמודדה לראשונה בקרב על אליפות העולם במשקל קש במסגרת אירוע UFC 205 (אנ') מול האלופה יואנה ינדז'ייצ'יק, וספגה את ההפסד הראשון שלה בקריירה המקצוענית, כשנוצחה על ידי ינדז'ייצ'יק בהחלטת שופטים אחידה. ב-3 ביוני 2017, במסגרת אירוע UFC 212, התמודדה מול הלוחמת קלאודיה גדליה (Cláudia Gadelha) ונוצחה בסיבוב הראשון באמצעות חניקה אחורית. ב-21 באוקטובר 2017, התמודדה מול הלוחמת ג'ודי אסקבל (אנ') וניצחה בהחלטת שופטים אחידה. ב-7 באפריל, במסגרת אירוע UFC 223 (אנ'), התמודדה נגד הלוחמת פליס הריג (אנ') וניצחה בהחלטת שופטים חצויה. ב-8 בספטמבר, במסגרת אירוע UFC 228 (אנ'), התמודדה נגד הלוחמת ג'סיקה אנדרז' (אנ') והפסידה בנוקאאוט בסיבוב הראשון. קובלקביץ' היא הלוחמת היחידה ב-UFC עם מיומנות קרב מגע. יואנה ינדז'ייצ'יק מדיה וקבצים בנושא קרולינה קובלקביץ' בוויקישיתוף קרולינה קובלקביץ', ברשת החברתית פייסבוק קרולינה קובלקביץ', ברשת החברתית אקס (טוויטר) קרולינה קובלקביץ', ברשת החברתית אינסטגרם קרולינה קובלקביץ', באתר אליפות הלחימה האולטימטיבית (UFC) קרולינה קובלקביץ', באתר שרדוג קרולינה קובלקביץ', באתר טאפולוגי ריאיון עם קרולינה קובלקביץ' - ערוץ היוטיוב של ה-UFC, סרטון באתר יוטיוב הקרב המלא בין קרולינה קובלקביץ' לרוז נמיונס (אירוע UFC 201ׂ) - ערוץ היוטיוב של ה-UFC Mike Bohn and Abbey Subhan, UFC 205's Karolina Kowalkiewicz plans to give champ Jedrzejczyk 'hardest fight of her life', MMAjunkieNovember 9, 2016. פרומו הקרב בין קובלקביץ' לינדז'ייצ'יק (אירוע UFC 205) - ערוץ היוטיוב של ה-UFC. UFC 201: Karolina Kowalkiewicz's dream? Fighting fellow Pole Joanna Jedrzejçzyk at MSG, MMAFightingonSBN Joanna Jędrzejczyk-Karolina Kowalkiewicz stare down at UFC 205 pre-fight press conference UFC 205, UFC ON FOX
משלחת ת'ורנטון

משלחת ת'ורנטון (באנגלית: Thornton expedition; באיטלקית: Spedizione Thornton) הייתה משלחת גילוי ארצות שנשלחה בשנת 1608 ביוזמתו של פרדיננדו הראשון דה מדיצ'י, הדוכס הגדול של טוסקנה, לאתר שטח להתיישבות, איתור משאבי טבע ופיתוח תחנת מסחר תחת ריבונות הדוכסות הגדולה של טוסקנה בדלתא של האמזונאס (באזור שהוא כיום גיאנה הצרפתית). היה זה ניסיון הקולוניאליזם היחיד של מדינה איטלקית ביבשת אמריקה. המשלחת, שמנתה שתי ספינות מדגם קרוולה, הפליגה מנמל ליבורנו בספטמבר 1608 תחת פיקודו של האנגלי רוברט ת'ורנטון, שביקש מקלט מדיני בדוכסות הגדולה של טוסקנה, לאחר שהואשם במולדתו בשוד ימי. המשלחת שבה לאותו נמל ביוני 1609, לאחר מסע מוצלח בו לא איבד ת'ורנטון איש מאנשיו. ת'ורנטון תר את שפכי האמזונס והאורינוקו ואת צפון ברזיל, נחת באזור שבו נמצאת היום העיר קאיין ואיתר שטח כנדרש. ת'ורנטון דיווח שהמקום עשיר בסחורות כעץ סיסם, קנה סוכר, פלפל, כותנה ובושם (בלזם) הוא אף הביא עמו חמישה או שישה ילידים, אשר סיפרו על עושרה של ארצם בזהב וכסף. כל הילידים פרט לאחד מתו עד מהרה מאבעבועות שחורות, והנותר למד לדבר איטלקית וחי בחצר דוכס טוסקנה. אולם, עם שובו של ת'ורנטון לליבורנו נודע לו כי פטרון המשלחת, פרדיננדו דה מדיצ'י, נפטר כבר בפברואר ובנו ויורשו קוזימו השני, אינו מגלה עניין בנושא. על אף שכבר הייתה תוכנית לשגר משלחת שנייה ובה מתיישבים מליבורנו ומלוקה בקיץ 1609, נעצר המיזם ולא קרם עור וגידים. John Temple Leader, Life of Sir Robert Dudley, Earl of Warwick and Duke of Northumberland : Illustrated with letters and documents from original sources, collected by the author, and hitherto inedited (1895) pp. 124-126 Italian Empire in America
הארמייה השלישית (רומניה)

הארמייה השלישית (ברומנית: Armata a 3-a Română) הייתה ארמייה רומנית, שפעלה מסוף המאה ה-19 עד לשנת 1990, ולחמה ממלחמת העולם הראשונה ועד למלחמת העולם השנייה. עם הצטרפות רומניה לצד מדינות ההסכמה, נפרסה הארמייה השלישית בגבול עם ממלכת בולגריה, בעוד ששאר הצבא תקף בטרנסילבניה. בספטמבר 1916 הותקפה הארמייה על ידי צבא בולגרי-גרמני בפיקוד אוגוסט פון מקנזן, ונחלה תבוסה בקרב טורטוקאיה. לאחר מכן לחמה הארמייה הקרבות השונים, ולאחר נפילת בוקרשט בדצמבר 1916 פורקה הארמייה. הארמייה לחמה לצד הוורמאכט במהלך מבצע ברברוסה בגזרה הדרומית, והשתתפה בקרב אודסה ובקרב הראשון על חצי האי קרים. בשנת 1942 לחמה הארמייה בקרבות סביב סטלינגרד, והותקפה על ידי הרוסים במבצע אורנוס. התמוטטותה של הארמייה הביאה לכיתור הארמייה הגרמנית השישית בסטלינגרד, ולבסוף לנפילת שרידיה בשבי. לאחר מכן לחמה הארמייה בקרבות השונים באוקראינה וברומניה, ולאחר מעבר ממלכת רומניה לצד בעלות הברית במהלך מבצע יאשי-קישינב, לחמה הארמייה לצד הצבא האדום בקרבות בהונגריה עד סוף המלחמה. הארמייה התקיימה במהלך המלחמה הקרה כחלק מברית ורשה, ופורקה לאחר קריסת ברית המועצות. קרב סטלינגרד הארמייה השלישית בחצי האי קרים
ג'קי רוזן

ג'קי שריל רוזן (באנגלית: Jacklyn Sheryl Rosen; נולדה ב-2 באוגוסט 1957) היא פוליטיקאית יהודייה-אמריקאית המכהנת כנציגת נבדה בסנאט של ארצות הברית. בנובמבר 2018 נבחרה לתפקיד זה, לאחר שקודם לכן כיהנה כנציגת המחוז השלישי של נבדה בבית הנבחרים של ארצות הברית. רוזן נולדה וגדלה בשיקגו. ב-1979 סיימה תואר ראשון בפסיכולוגיה באוניברסיטת מינסוטה. בתקופת לימודיה החלה לעסוק בתכנות מחשבים, בתום הלימודים עברה ללאס וגאס בעקבות הוריה. היא עבדה כמתכננתת ומפתחת תוכנה במספר חברות בנבדה בהן סיטיבנק, סאות'ווסט גז וסומה והקימה חברת ייעוץ עצמאית. בשנים 2013–2016 שימשה נשיאת הקהילה של בית הכנסת "נר תמיד" בהנדרסון, בית הכנסת הרפורמי הגדול ביותר באזור עמק לאס וגאס. בינואר 2016 פנה אלייה הארי ריד, הסנאטור הפורש ממדינת נבדה ושכנע אותה להתמודד בבחירות המקדימות של המפלגה הדמוקרטית לנציגות מחוז הקונגרס השלישי של נבדה בבית הנבחרים של ארצות הברית. ביוני 2016 זכתה בבחירות המקדימות ובנובמבר 2016 זכתה בבחירות הכלליות. ביוני 2017 דווח כי רוזן מתכוונת להתמודד לסנאט ב-2018 מול דין הלר, הסנאטור הרפובליקני המכהן. היא גברה בבחירות על הלר ונכנסה לתפקידה בינואר 2019. רוזן נשואה ללארי, רדיולוג במקצועו, ואם לבת אחת. היא מתגוררת בהנדרסון. מדיה וקבצים בנושא ג'קי רוזן בוויקישיתוף אתר האינטרנט הרשמי של ג'קי רוזן (באנגלית) אתר האינטרנט הרשמי של ג'קי רוזן (באנגלית) ג'קי רוזן, ברשת החברתית פייסבוק ג'קי רוזן, ברשת החברתית אקס (טוויטר) ג'קי רוזן, ברשת החברתית אינסטגרם ג'קי רוזן, סרטונים בערוץ היוטיוב ג'קי רוזן, באתר פליקר אתר הבחירות של ג'קי רוזן ג'קי רוזן באתר בית הנבחרים Congressional candidate Jacky Rosen a newcomer, unknown to most Southern Nevadans, לאס וגאס ריוויו ג'ורנל, 4 ביולי 2016 ג'קי רוזן, באתר המדריך הביוגרפי של הקונגרס של ארצות הברית (באנגלית) Sources: Heller gets Democratic opponent for 2018 race,‏ פוליטיקו, 19 ביוני 2017
תנועה

האם התכוונתם ל... פיזית תנועה (פיזיקה) – מושג מרכזי בפיזיקה. עומס תנועה – גודש של כלי רכב בכביש. תנועה במחול – תנועה אמנותית של הגוף המבוצעת בפני קהל. תנועה תאית – מנגנוני תנועה של תאים חיים. בלשנות תנועה (הגה) – מונח בבלשנות המתייחס להגה, הנהגה ללא חסימת האוויר בדרכו החוצה מן הריאות; ההפך של עיצור. תנועה (תחביר) – מונח בבלשנות גנרטיבית המתייחס למעבר של אלמנט במשפט ממקום אחד במשפט למקום אחר. שירה ומוזיקה תנועה (שירה) – מונח בשיטת השקילה של שירת ימי הביניים של יהדות ספרד, המשמש כינוי להברה קצרה, בניגוד ל"יתד", שבראשו שווא נע או חטף. תנועה (מוזיקה) – חלק מיצירה מוזיקלית, לרוב במוזיקה קלאסית. The Move (בעברית "התנועה") – להקת רוק בריטית מהעיר ברמינגהאם. ארגונים וקבוצות תנועת נוער – ארגון של בני נוער לחינוך בלתי פורמלי סביב אידיאולגיה. תנועה חברתית – צורת פעולה קולקטיבית המכוונת לשינוי חברתי. תנועה פוליטית – סוג של תנועה חברתית שפעולתה בזירה הפוליטית. התנועה – הייתה מפלגת מרכז שמאל ישראלית בראשות ציפי לבני. אחר תנועה (מערכות מידע) ("טְרַנְזַקְצְיָה") – תהליך במערכת מידע.
אטא

אֵטָא (אות גדולה: Η, אות קטנה: η) היא האות השביעית באלפבית היווני. בספרות יווניות האות שקולה כנגד המספר 8. האות הגדולה התפתחה לאות H הלטינית והאותיות И ו-Н הקיריליות, אך האות הקטנה מזכירה בצורתה N לטינית קטנה (η). מקורה של האות אטא באות הפיניקית שממנה התגלגלה גם האות העברית חי"ת. ההגייה הראשונית שלה הייתה כפי הנראה עיצור חוכך סדקי (/h/ ‏:IPA - כמו ה"א). על כל פנים, דיאלקטים יווניים רבים איבדו את הצליל הזה בשלב מוקדם, והאות עברה לשמש כתנועה הדומה לסֶגול בעברית (תנועת E). ביוונית מודרנית האות נהגית כחיריק ונקראת "אִיטא". האות הגדולה Η משמשת בכימיה לציון אנתלפיה. האות הקטנה η משמשת: בתרמודינמיקה לציין את היעילות של מנוע חום קרנו. בכימיה לציין את מספר האלקטרונים המשותפים בקשר מתכתי. בכימיה אנליטית על מנת לציין את אינדקס חדות הטטרציה. בפיזיקת חלקיקים, על מנת לציין מזון מסוג η. באסטרונומיה על מנת לציין את הכוכב השביעי בבהירותו במערכת כוכבים. לדוגמה אטא קארינה. בדינמיקה של נוזלים - על מנת לציין צמיגות. בפיזיקה, לציון נצילות. בכלכלה, לציון גמישות. בתורת הקבוצות, לציון טיפוס הסדר של קבוצת המספרים הרציונליים. בפיזיקה, לציון המטריקה במרחב מינקובסקי. בסטטיסטיקה, לציון גודל אפקט ניתוח שונות מדיה וקבצים בנושא אטא בוויקישיתוף
מיכאיל קטוקוב

מיכאיל יפימוביץ' קטוקוב (ברוסית: Михаил Ефимович Катуков‏; 17 בספטמבר 1900 - 8 ביוני 1976), פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום. קטוקוב נולד ב-17 בספטמבר 1900 בכפר במחוז מוסקבה, ובשנת 1919 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת כמפקד כוח טנקים, ובשנת 1935 סיים את לימודיו באקדמיה הצבאית על שם סטלין. בשנת 1936 הועלה לדרגת קפיטן, ובשנת 1938 במהלך הטיהורים הגדולים מונה למפקד חטיבת הטנקים הקלה ה-5, שהשתייכה לקורפוס הממוכן ה-25. ביולי 1940 מונה למפקד דיוויזיית הטנקים ה-20, שהשתייכה לקורפוס הממוכן ה-9. בפרוץ המתקפה הגרמנית ב-22 ביוני 1941, פיקד קטוקוב על דיוויזיית הטנקים ה-20, ולחם עמה בקרב ברודי. באוגוסט 1941 מונה למפקד חטיבת הטנקים ה-4, ופיקד עליה במהלך הקרב על מוסקבה. לאחר שהצליח לבלום את כוחות ארמיית הפאנצר השנייה על יד טולה, הפכה חטיבתו לחטיבת הטנקים ה-1 של המשמר. באפריל 1942 מונה קטוקוב למפקד קורפוס הטנקים ה-1, ובאוגוסט אותה שנה מונה למפקד הקורפוס הממוכן ה-3, עמו לחם במהלך מבצע מארס. בינואר 1943 מונה קטוקוב למפקד ארמיית הטנקים הראשונה, ופיקד עליה במהלך קרב קורסק, קרב דנייפר ובמבצע דנייפר-קרפטי. באפריל 1944 שונה שם הארמייה לארמיית המשמר המשוריינת הראשונה, ובספטמבר אותה שנה לחם עמה במבצע לבוב-סנדומייז', ועל כך קיבל ב-23 בספטמבר את עיטור גיבור ברית המועצות. בינואר 1945 לחמה הארמייה שבפיקודו במבצע ויסלה-אודר, וב-18 בינואר כבשה הארמייה את העיר לודז'. בחודשים פברואר ומרץ לחמה הארמייה במבצע פומרניה המזרחית, וב-6 באפריל קיבל שוב את עיטור גיבור ברית המועצות. באפריל פיקד קטוקוב על הארמייה במהלך הקרב על ברלין, והשתתף בהבקעת הקו הגרמני ברמות זלו. לאחר מכן צלחה הארמייה בפיקודו את נהר השפרה יחד עם ארמיית המשמר השמינית, ולחמה בברלין עד לכניעתה ב-2 במאי. לאחר המלחמה פיקד קטוקוב על כוחות השריון הסובייטיים בגרמניה, ובשנת 1955 מונה למפקח הכללי של הצבא האדום. בשנת 1963 פרש קטוקוב לביתו, וב-8 ביוני 1976 מת בביתו שבמוסקבה, ונקבר בבית העלמין נובודוויצ'יה. מדיה וקבצים בנושא מיכאיל קטוקוב בוויקישיתוף מיכאיל קטוקוב (ברוסית) מיכאיל קטוקוב, באתר "Find a Grave" (באנגלית)
ספארי וורלד

ספארי וורלד (תרגום: עולם הספארי) הוא אתר תיירותי בבנגקוק, בירת תאילנד, המורכב משני פארקים: פארק ספארי ופארק ימי. האתר, המופעל על ידי החברה הציבורית "עולם הספארי", נפתח ב-1988, עם שטח של 480 אקר בגן החיות הפתוח, ו-180 אקר בפארק הציפורים שבו. ב-1989 החל שיפוץ במטרה לשפר את יעילות השימוש בקרקע, כך שכיום השטח הכולל עבור גן החיות הפתוח ופארק המים הוא רק 200 אקר. גן החיות הפך לאתר תיירות פופולרי. ב-1 בפברואר 1994 גדל ההון הרשום של החברה המפעילה את האתר ל-1,500 מיליון באט, והיא שינתה את שמה לשם "החברה הציבורית עולם הספארי בע"מ". שנה לאחר מכן התקבלה החברה לבורסה לניירות ערך של תאילנד, והפכה לחברה הראשונה המפעילה פארק שעשועים הרשומה בבורסה זו. ספארי פארק הוא חלק באתר הכולל מסלול של כ-8 ק"מ, שנסיעה בו אורכת כ-45 דקות. בספארי מאות חיות מכל רחבי העולם, בהן טיגריסים ואריות. האתר מציע מופעים יומיים של האכלת החיות. הפארק הימי הוא חלק אחר באתר, ובו מגוון בעלי חיים ביבשה, בים ובאוויר. בפארק מוצעות אטרקציות כגון מסע בנהר בג'ונגל, מופעים יומיים, פעלולי מים, סקי מים, וצפייה בדולפינים, ציפורים, אורנגאוטנים, אריות ים, טיגריסים לבנים, גן תנינים ועוד. הפעילות באתר שנויה במחלוקת בשל סוגיות הקשורות בשמירה וטיפול בבעלי חיים בגן החיות. הפעלת האתר הייתה נתונה לאורך השנים לביקורת של ארגונים בינלאומיים למען זכויות בעלי החיים. בין השאר נטען כי הטיפול באורנגאוטנים ובפילים לוקה בחסר, וכי באתר חיים אריות ונמרים בתוך כלובים צפופים, כדי להקל על התיירים להצטלם עימם. בין השאר עסקו בכך ג'ים ואליסון קרונין, מייסדי ארגון "עולם הקוף", וארגון אנשים למען יחס מוסרי לבעלי חיים. ב-2013 הוקדש לפעילות בפארק זה פרק של הסדרה הבריטית "Wildlife SOS" העוסקת בהצלת בעלי חיים. מדיה וקבצים בנושא ספארי וורלד בוויקישיתוף אתר האינטרנט הרשמי של ספארי וורלד עולם הספארי בבנגקוק, באתר tripo Elephants forced to walk across metal tightropes in Thailand tourist attraction
קרב וייט פליינס

קרב וייט פליינס היה קרב במערכה על ניו-יורק וניו-ג'רזי במלחמת העצמאות של ארצות הברית, שהתרחש ב-28 באוקטובר 1776, ליד וייט פליינס, ניו-יורק, בין הצבא הקונטיננטלי של ארצות הברית לצבא הבריטי. בעקבות הנסיגה של הצבא הקונטיננטלי תחת פיקודו של ג'ורג' וושינגטון צפונה מניו יורק, הנחית גנרל ויליאם האו, מפקד הצבא הבריטי, חיילים במחוז ווסטצ'סטר, מתוך כוונה למנוע מוושינגטון דרך מילוט. בעקבות התראה על מהלך זה, נסוג וושינגטון רחוק יותר, והקים עמדה בכפר וייט פליינס, אך לא הצליח לבסס שליטה חזקה במקום. בהתקפה הבריטית שנעזרה בגדודים הסיאנים, נפרצו אגפיו של הצבא הקונטיננטלי, ובעקבות ההפסד, הורה וושינגטון על חייליו לסגת צפונה. מאוחר יותר, רדף הצבא הבריטי אחר צבאו של וושינגטון ברחבי ניו ג'רזי עד אשר נסוג וושינגטון לפנסילבניה. אז, חצה וושינגטון את נהר הדלאוור חזרה לניו ג'רזי, והפתיע את חיל המצב ההסיאני בטרנטון ב-26 בדצמבר, בקרב שידוע היום כקרב טרנטון. מדיה וקבצים בנושא קרב וייט פליינס בוויקישיתוף קרב וייט פליינס, באתר אנציקלופדיה בריטניקה (באנגלית) Battle of White Plains, https://www.britannica.com/ (באנגלית) Battle of White Plains, https://www.BritishBattles.com/ (באנגלית)
צחי ברוורמן

יצחק (צחי) ברוורמן (נולד ב-7 במרץ 1959) הוא איש ציבור ישראלי המשמש כראש הסגל של ראש הממשלה בנימין נתניהו. בעבר כיהן כמזכיר הממשלה ומנכ"ל משרד ראש הממשלה בפועל. ברוורמן נולד בתל אביב. בצה"ל שירת כקצין הדרכת קשר בבית הספר לשריון, שהיה אז במחנה ג'וליס. היה דובר עיריית נס ציונה ושימש כמנכ"ל החברה למוסדות חינוך ותרבות בעיר. בשנת 2013 עמד בראש מטה הבחירות המשותף של "הליכוד - ישראל ביתנו" בבחירות לכנסת התשע עשרה. ב-15 בנובמבר 2016 החל לכהן כמזכיר הממשלה תחת בנימין נתניהו. ביוני 2017 פורסם כי ברוורמן פנה לחברי הוועדה לבחירת שופטים בבקשה לקדם את רעייתו לבית משפט מחוזי. עקב פנייתו בוטל הדיון בקידום רעייתו ונציבות שירות המדינה פתחה בבדיקה. ביום הבחירות לכנסת העשרים וארבע פרסם ברוומן תמונה בה הוא מצביע למפלגת הליכוד תוך עבירה על הנחיית התקש"יר, לפיה לעובדי מדינה ברמת דרגה בכירה אסור להביע עמדה פוליטית. בעקבות כך הוחלט באגף המשמעת בנציבות שירות המדינה לזמנו לבירור. ב-10 באפריל 2022 מונה לראש המטה של נתניהו כראש האופוזיציה. עם הקמת הממשלה ה-37 מינה ראש הממשלה נתניהו את ברוורמן לתפקיד ראש הסגל. ברוורמן הוא בעל תואר שני במשפטים מאוניברסיטת בר-אילן. נשוי לנאוה, שופטת בבית משפט השלום בתל אביב, אב לשישה ילדים, שלושה מנישואיו הראשונים ושלושה מנישואיו השניים, מתגורר בנס ציונה. מדיה וקבצים בנושא צחי ברוורמן בוויקישיתוף שחר גינוסר, המזכיר שנתניהו לא שכח, באתר "ידיעות אחרונות", 19 באוגוסט 2016 מוטי בסוק, מזכיר הממשלה הבא: צחי ברוורמן, מקורבו של נתניהו ובעלה של שופטת בימ"ש השלום, באתר TheMarker‏, 10 בנובמבר 2016 דניאל רוט-אבנרי, צחי ברוורמן: "הנפקת תעודת הזהות לפולארד - הרגע הכי מרגש", באתר ישראל היום, 22 ביולי 2021 מינוי מזכיר הממשלה, החלטה מספר 2037 של ממשלת ישראל, משנת 2016, באתר של משרד ראש הממשלה רויטל חובל, נציבות שירות המדינה פתחה בבדיקת מעורבות מזכיר הממשלה בקידום רעייתו לשופטת מחוזי, באתר הארץ, 7 ביוני 2017; חיים לוינסון, ראש הסגל של נתניהו איים ב-2020 לפגוע במערכת המשפט אם אשתו השופטת לא תקודם למחוזי, באתר הארץ, ‏29 ביוני 2023 בשל התערבות מזכיר הממשלה: בוטל הדיון בקידום רעייתו השופטת, באתר ynet, 11 ביוני 2017. אמיר אטינגר, שר בממשלה ידון בקידום אשת ראש הסגל של נתניהו, באתר ישראל היום, ‏11 ביוני 2023 צבי זרחיה, בניגוד לכללים: מזכיר הממשלה צחי ברוורמן הצטלם בקלפי עם פתק של הליכוד, באתר כלכליסט, 23 במרץ 2021 חן מענית, ראשת הרכב השופטים במשפט נתניהו ואשתו של ראש הסגל ברוורמן קודמו ושכרן שודרג, באתר הארץ, 26 ביולי 2023
אבישי בן צרויה

אֲבִישַׁי הוא דמות מקראית ממשפחת בני צרויה; בנה של צרויה, אחותו של דוד המלך; ואחיהם של יואב בן צרויה ועשהאל בן צרויה. אבישי היה אחד מחשובי גיבוריו של דוד, והצטרף אליו ככל הנראה[דרושה הבהרה] כבר בשלב הראשון של התגבשות תומכיו של דוד, עת נמלט דוד מפני שאול למדבר. לאחר התבססותו של דוד בכיסא המלוכה, השתלב אבישי כמפקד צבאי בכיר של צבאות ישראל תחת פיקודו של אחיו יואב, שר הצבא של דוד. אבישי, כאחיו יואב, מתואר כלוחם קשוח ואמיץ מחד, אך פזיז ונמהר מאידך. שני צדדים אלה של אישיותו באים לידי ביטוי בתיאור שני אירועים בהם נקשר שמו בספר שמואל א': הפעם הראשונה היא כשמתואר כיצד דוד מבקש לרדת בהיחבא אל מחנה שאול, הרודף אחריו, בגבעת החכילה, וללמד את שאול לקח ללא פגיעה פיזית. אבישי הוא הראשון והיחיד שהתנדב לצאת עם דוד למשימה מסוכנת זו, אך בהתקרבם אל שאול הישן מבקש אבישי להרוג את שאול. דוד מונע זאת ממנו וגוער בו על כוונתו לפגוע במשיח ה'. הפעם השנייה היא בסיפור בריחתם של דוד ותומכיו מירושלים בעת מרד אבשלום, כשבדרך הם חולפים מול שמעי בן גרא כשהוא סוקל ומקלל את המלך – דוד. אל מול הבלגתו של דוד, ביקש אבישי לערוף את ראשו של שמעי במקום, וחזר וביקש זאת לאחר דיכוי המרד וחזרתו של דוד לשלטון. בספר שמואל ב' מתואר מקרה אחר בו הציל אבישי את חיי דוד, וזכה להרחבה מדרשית על ידי חז"ל במסכת סנהדרין על כך שבמלחמתו של דוד המלך עם ישבי בנוב השתמש בשם קדוש כדי להציל את דוד מכיוון ש"אין חבוש מתיר עצמו מבית האסורים". הן אבישי הן יואב אחיו מתוארים כנאמנים לדוד עד למרד אדוניה – הצילו את חייו, סייעו לו והגנו עליו בהזדמנויות רבות. עם זאת, אופיים חם המזג הוא העומד ברקע טרוניה חוזרת של דוד: ”מה לי ולכם בני צרויה”. התגלות נוספת של אופיים חם המזג אירע לאחר שאבנר בן נר, שר צבאם של שאול ולאחר מכן של איש בושת, הרג את אחיהם עשהאל, לאחר שזה רדף אחריו באירוע הקרב על ברכת המים (”ישחקו הנערים לפנינו”). יואב, שביקש לנקום את מות אחיו, וכנראה אף להימנע מקירובו של אבנר לחצר דוד באותה התקופה מתוך רצון לשמור על מעמדו כשר הצבא, הרג את אבנר תוך כדי שהוא מעמיד פני ידיד. דוד קונן על מותו של אבנר וזעם על אחייניו באומרו: ”והאנשים האלה בני צרויה קשים ממני, ישלם ה' לעושה הרעה כרעתו”. ייתכן כי משמעות שמו היא: אב-ישי, על שם אבי אמו, ישי.[דרוש מקור] אפשרות נוספת היא צירוף המילים "אבי" ו"שי", מילה נרדפת ל"מתנה". עץ משפחה של דמויות מקראיות – מתרח ועד שלמה. מדיה וקבצים בנושא אבישי בן צרויה בוויקישיתוף אבישי בן צרויה, באתר הספרייה הווירטואלית של מטח ספר שמואל א', פרק כ"ו. ספר שמואל ב', פרק כ"א, פסוק י"ז. תלמוד בבלי, מסכת סנהדרין, דף צ"ה, עמוד א' ספר שמואל ב', פרק ט"ז, פסוק י'
אברהם יהושע השיל טברסקי (מכנובקה)

רבי אַבְרָהָם יְהוֹשֻעַ הֶשִׁיל טְבֶרְסְקִי (כ"ד באדר תרנ"ה, 20 במרץ 1895 – י' בתשרי תשמ"ח, 3 באוקטובר 1987), היה אדמו"ר חסידי, השני בשושלת מכנובקה. נולד לרבי יוסף מאיר טברסקי ממכנובקה. נישא לבתו של רבי דוד אהרן מז'וריק. לאחר פטירת אביו בכ"ט באב תרע"ז סירב להתמנות לאדמו"ר, עד שדודו רבי דוד מסקווירא לחץ עליו להסכים לקבל את המינוי. בשנת תרצ"ב, עבר למוסקבה כדי להעמיד שם את הדת על תילה. השלטונות שהתנגדו לפעולותיו אלו הגלו אותו לסיביר, ורק בהשתדלות רבי יעקב יוסף מסקווירא שוחרר משם. לאחר שחרורו מסיביר ניתנה לו האפשרות לעזוב את ברית המועצות, אך הוא סירב לכך, בנימוקו כי עליו לדאוג למצבם הרוחני של יהודי המדינה. בשנת תשכ"ה עלה לישראל ופתח מחדש את חצרו בבני ברק. היה חשוך בנים ועוד בחייו אימץ כבן את בן-אחיינו, רבי יהושע רוקח (נינו של רבי ישכר דב מבעלז). לאחר פטירתו בליל יום הכיפורים תשמ"ח התמנה רבי יהושע לממלא מקומו. ברשותו היה ספר תורה שהיה שייך לבעל שם טוב. יצחק אלפסי, החסידות מדור לדור עמ' 131 ספר לעבדך באמת, פרקי חייו של מרן ממכנובקא. רבי אברהם יהושע העשיל ממכנובקה, באתר "אידישע וועלט פארומס". מרדכי אלקן, ספר־תורה מהבעש"ט הובא לארץ ע"י האדמו"ר ממחנובקה, הצופה, 31 במרץ 1964
האדמו"ר ממכנובקה

האם התכוונתם ל... יוסף מאיר טברסקי – האדמו"ר הראשון ממכנובקה אברהם יהושע השיל טברסקי (מכנובקה) – האדמו"ר השני ממכנובקה יהושע רוקח (בני ברק) – האדמו"ר הנוכחי ממכנובקה
האדמו"ר מסקווירא

האם התכוונתם ל... יצחק טברסקי (סקווירא) – האדמו"ר הראשון מסקווירה. אברהם יהושע העשיל טברסקי (סקווירא) – אדמו"ר בדור השני בשושלת סקווירה. ישראל טברסקי – אדמו"ר בדור השני בשושלת סקווירה. דוד טברסקי (סקווירא) – אדמו"ר בדור השני בשושלת סקווירה. משה דן טברסקי – אדמו"ר בדור השלישי בשושלת סקווירה. יעקב יוסף טברסקי – אדמו"ר בדור השלישי בשושלת סקווירה. דוד טברסקי (ניו סקוור) – האדמו"ר הנוכחי מסקווירה.
מגדל טראמפ

מגדל טראמפ (באנגלית: Trump Tower) הוא גורד שחקים בן 58 קומות לשימוש מעורב של מסחר משרדים ומגורים, הממוקם על השדרה החמישית במרכז מנהטן, ניו-יורק. הבניין עוצב על ידי המעצב דר סקאט מטעם מפור, סוואנקה, היידן & קונל, ופותח על ידי דונלד טראמפ. מגדל טראמפ משמש את מטה טראמפ ובו קומת פנטהאוז, שהייתה מקום מגוריו של נשיא ארצות הברית לשעבר, דונלד טראמפ, מ-1983 עד נובמבר 2019. עבודות הקרקע של הבניין החלו בשנת 1979. הבניין מכיל אטריום, דירות, משרדים וחנויות שנפתחו במהלך 1983. הכניסה הראשית של מגדל טראמפ. השעון מול מגדל טראמפ מדיה וקבצים בנושא מגדל טראמפ בוויקישיתוף אתר האינטרנט הרשמי של מגדל טראמפ (באנגלית) מגדל טראמפ, ברשת החברתית פייסבוק מגדל טראמפ, ברשת החברתית אקס (טוויטר) מגדל טראמפ, ברשת החברתית אינסטגרם מגדל טראמפ, באתר אנציקלופדיה בריטניקה (באנגלית) קורין דגני, המגדל הבוער: הקורבנות של הבניין הכי חשוב בקריירה של טראמפ, באתר TheMarker‏, 12 באפריל 2018 ערך זה הוא קצרמר בנושא גורדי שחקים ובנושא ארצות הברית. אתם מוזמנים לתרום לוויקיפדיה ולהרחיב אותו.
קציעה

קְצִיעָה היא דמות מקראית, בתו של איוב. שמה מופיע באפילוג לסיפורי ספר איוב. קציעה נולדה לאחר שה' השיב לאיוב את כל רכושו ומעמדו לאחר הניסיונות בהם ניסה אותו. מסופר כי לקציעה היו עוד שבעה אחים אשר שמם אינו ידוע ושתי אחיות הבכירה ימימה, והצעירה קרן הפוך. המקרא מציין את שמות הבנות שנולדו לאיוב ולא את שמות הבנים. עוד מוסיף המקרא ומציין כי ניתנה לאחיות ובכללן לקציעה נחלה "בתוך אחיהן". סוף הסיפור אינו מספר בשמות בניו של איוב. המחבר המקראי מוסיף כי:" וְלֹא נִמְצָא נָשִׁים יָפוֹת, כִּבְנוֹת אִיּוֹב--בְּכָל הָאָרֶץ; וַיִּתֵּן לָהֶם אֲבִיהֶם נַחֲלָה, בְּתוֹךְ אֲחֵיהֶם". ייתכן כי בהערת המחבר על אודות יופיין של בנות איוב קיימים שרידים מספר איוב החיצוני המספרים בשבח בנותיו של איוב. יש שפירשו את השם קציעה מן הצמח "Laurus casia". התבנית "קְצִיעוֹת" מופיעה בספר תהילים, פרק מ"ה, פסוק ט'. מצודת ציון ואחרים פירשו את הפסוק בתהילים "מור ואהלות קציעות" - שמות מיני בושם. שמותיהן של בנות איוב ובכללן זה של קציעה, ניטלו מיסודות הטבע. ימימה מהחי- יונה. קציעה מהצומח, "שהיה ריחה נודף כקציעה (בבא בתרא ט"ז, ב') וקרן הפוך מן הדומם - סוג של צבע. אסף הרופא פירש את המילה 'קציעות' כך ”קציעות הנקראים בלשון ארם: משלחתא דבסמא ובלשון יוון נקרא כסייא פיסטולא, ובלשון ערב סליכא”. ספר איוב, פרק מ"ב, פסוק ט"ו ישעיהו נבנצל, איש תם וישר : לימוד ועיון בספר איוב, ירושלים, מס, 2008, עמ' 81 אברהם כהנא, איוב: מקרא מפורש, תל אביב, מקורות, 1968, ע"מ רכז זהר עמר, צמחי המקרא: בחינה מחודשת לזיהוי כל הצמחים הנזכרים בתנ"ך לאור מקורות ישראל והמחקר המדעי, ירושלים, ראובן מס, 2009, עמ' 184